NaiveNeuron/SloPal huggingface dataset:
Fico, Robert, predseda vlády SR (2017-12-05):
... má niekto z mojich ministrov záznamy, ktoré NBÚ potvrdilo ako platné, ako pravé, v ktorých sa píše o podozrení z obchodovania s drogami? Má niekto fotografie z kontaktov s mafiánmi? Jednoducho nemá! Ja odmietam, aby takíto ľudia, dámy a páni, podpisovali návrhy na odvolávanie ministrov mojej vlády. (Potlesk.) Jednoducho nemáte na to absolútne žiadne právo. (Doznievanie potlesku.) Ešte by som si dovolil Bielu vranu, pán doktor Suchánek, úžasná vec, fakt. (Smiech v sále.) Žiadne cétečko sa nekúpilo v Piešťanoch, nikde, my sme ale jednoducho urobili všetko pre to, aby bola vyvodená politická zodpovednosť. Pán Suchánek dostal Bielu vranu a nakoniec sme zistili, že to bol on, ktorý chcel kúpiť najdrahšie cétečko. A potom mu to museli zobrať, tú Bielu vranu. (Potlesk.) A vy tu budete teraz pred nami stáť a budete nám hovoriť a podpisovať návrhy, že tohto človeka (rečník ukázal smerom k ministrovi vnútra) treba ukameňovať?! Dámy a páni, vždy si musíte povedať, že či máte právo sa takto stavať a takto moralizovať na našu adresu. Ja som predseda vlády a je mojou povinnosťou túto vládu chrániť a ja ju budem chrániť. Keby som bol presvedčený, že Robert Kaliňák zlyhal, tak dnes nie je ministrom vnútra. Ja som odvolal veľký počet ministrov. Opäť ani netušíte, koľko ministrov padlo počas mojej prvej vlády, počas druhej vlády a určité zmeny sa urobili už aj teraz. A budem tak robiť ďalej, ale nebudete to vy, nebudete mi kádrovať ministrov takýmto spôsobom, pretože je to z vašej strany absolútne nepoctivé. Dámy a páni, ja len môžem teraz poprosiť ľudí, ktorí tu sedia za vládnu koalíciu, všetko im to tu popripomínajte, všetko. Mamina pána Matoviča každý deň 600 km na Fabii prejazdila. (Smiech v sále.) Však si z nás robíte... (Potlesk.) Si z nás robíte bláznov, už zo všetkých? Fiktívne prevody majetkov za milióny korún, neplatenie daní. A toto má byť tá morálna autorita, ktorá tu bude proti nám vykrikovať?! (Potlesk.) Toto nikto nikdy z nás jednoducho neurobil. (Doznievanie potlesku.) Dámy a páni, ešte raz vás prosím o to, aby sme, pokiaľ ide o návrh vlády Slovenskej republiky, ho zobrali na vedomie, pretože vláda, ešte raz opakujem, hovorí, že nesúhlasí s týmto návrhom. Je to politické divadlo, je to nepoctivé, sú tam nepravdivé údaje. Ja som jeden jediný hneď vytiahol na úvod, ktorý absolútne diskvalifikoval predkladateľa. A hlavne prosím, nenechajte si pľuť do tváre. Už stačilo! Robia to už dva roky. Tak im všetkým teraz pripomeňte do radu, ako tu všetci sedia, a na každého z nich nájdete, čo len chcete, na každého z nich. Stačí, keď si prečítam v novinách informácie. Ak chcete tieto súboje, tak ich budete mať. Ale jednoducho moralizovanie na adresu mojej vlády takéhoto charakteru odmietam. Držím palce! Ďakujem pekne. (Potlesk a pokrik v sále.)
Zmajkovičová, Renáta, podpredsedníčka NR SR (2014-02-05):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Monike Gibalovej. Nech sa páči, pani poslankyňa.
Bittó Cigániková, Jana, poslankyňa NR SR (2021-09-28):
Richard, no, toto je pre teba typické. To bolo, ty si dvadsať minút strávil tým, že si vysvetlil podrobne, z čoho sa skladá cena elektriny, čo z toho vie ovplyvniť štát, čo nevie ovplyvniť štát, z toho, čo vie ovplyvniť štát, čo ovplyvnili bývalé vlády, čo terajšie, prečo, dátumy, máš to podložené zmluvami, vedel si ukázať celý vývoj. No ja mám taký pocit z toho, že toto už akože všetci musia pochopiť okrem Blahu a Jarjabka, hej, ale ináč akože podľa mňa všetci. (Reakcie z pléna.) A, a to, čo ma ale na tom celé zaujalo, že ja cítim až takú sprostredkovanú trápnosť tuto za kolegov, že vy si teda vypýtate akože mimoriadnu schôdzu. Koaličný minister vám sem dojde vysvetľovať, a keď sa dostane k časti, že čo ste urobili a čo budete robiť, a opýta sa, či mu dáte, hrdinovia, čo chcete diskutovať, viac času, hlavne vy, pán Fico, však neuhýnajte, vám to hovorím hlavne, tak vy mu to normálne neodsúhlasíte. (Reakcie z pléna.) To bolo tak trápne, tak úbohé, akože normálne že ani vás to nebolo hodné. Len to som vám chcela povedať. (Reakcie z pléna.)
P. Hrušovský, predseda NR SR: (2005-12-06):
Nech sa páči, pán podpredseda.
Danko, Andrej, predseda NR SR (2017-06-16):
Ďakujeme, pán poslanec. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov . Návrh zákona je pod tlačou 580. Návrh na jeho pridelenie na prerokovanie výborom je v rozhodnutí č. 598. Dávam slovo poslancovi Krajniakovi, aby návrh zákona uviedol.
Laurenčík, Milan, podpredseda NR SR (2022-03-16):
(Zaznievanie gongu.) Vážené panie poslankyne, vážení páni poslanci, procedurálny návrh – pán poslanec Kristián Čekovský, nech sa páči.
Laššáková, Jana, podpredsedníčka NR SR (2014-11-08):
Pán poslanec, poprosím vás, pani podpredsedníčka reaguje na vás. (Reakcia z pléna.) Pán poslanec Galko. (Reakcia z pléna.) Ja som upozornila pána poslanca.
Paška, Pavol, predseda NR SR (2013-04-30):
Otváram rozpravu v treťom čítaní . Nemám prihlášku. Vyhlasujem rozpravu za skončenú.
Glváč, Martin, podpredseda NR SR (2019-06-19):
Ďakujem. Nech sa páči, pardon. Pýtam sa, či sa chce do rozpravy prihlásiť niekto ústne. Dvaja poslanci. Končím možnosť prihlásiť sa. Ako prvý pán poslanec Martinák, potom pani poslankyňa Zemanová. Nech sa páči.
Krajniak, Milan, minister práce, sociálnych vecí a rodiny SR (2022-10-19):
Vážený pán podpredseda, dámy a páni, zmyslom tohto zákona o službách zamestnanosti je upraviť na základe mojej dlhomesačnej diskusie s pracovníkmi úradov práce, upraviť jednoducho paragrafy tohto zákona a niektoré parametre, aby sme čo najlepšie zareagovali na tú dobu, v ktorej žijeme. Čiže snažíme sa zjednocovať, zjednodušovať viaceré ustanovenia, pomáhať ľuďom s ŤZP, upravujeme home office, riešime rodičov po rodičovskom príspevku, aby mohli byť zaradení medzi tzv. znevýhodnených uchádzačov. Zvyšujeme príspevok na absolventskú prax zo 60 % životného minima na 65 % životného minima. Zriaďujeme alianciu sektorových rád zo zákona ako dôležitý tripartitný orgán. A budem rád za vaše pripomienky a podnety. Tak ako vždy som pripravený v druhom čítaní ich zapracovať. Ďakujem.
Blanár, Juraj, podpredseda NR SR (2023-03-21):
Pani poslankyňa Drábiková, môžete reagovať.
Vášáryová, Magdaléna, poslankyňa NR SR (2015-02-10):
No, hovorili ste, pán poslanec, že predtým existovala tá zhoda, konsenzus v zahraničnej politike. Hej, ale nikdy neexistovala zhoda s HZDS a Slovenskou národnou stranou. To boli dva politické subjekty, s ktorými sa nikdy nedalo dohodnúť o zahraničnej politike. Ak som hovorila o dosiahnutom konsenze, tak som hovorila o vtedajšej podobe strany SDĽ, ktorú viedol Peter Weiss, zodpovedný ľavicový politik, a hovorila som o KDH, ktoré vtedy viedol pán Čarnogurský, ktorý síce osobne bol proti nášmu vstupu do NATO, ale KDH sa zúčastnilo tvorby tohto konsenzu a terajší pán podpredseda parlamentu je toho svedkom, ako často sme v Slovenskej spoločnosti pre zahraničnú politiku o tom diskutovali. Ale tu treba potom ešte k tomu konsenzu jedno povedať. Nikdy by sme dnes neboli tam, kde sme, nikdy, keby nebol jasný postoj vtedajšieho SMK, ktorá ešte nebola rozdelená. Tento jasný postoj maďarskej menšiny a ľudí, ktorí, aj Slováci, ktorí volili vtedy SMK a pána Bugára, vtedy prispeli rozhodujúcou mierou, pretože HZDS a SNS boli na opačnej strane. Chápem, že tí dnes, tie politické sily, ktoré majú voličskú základňu HZDS a SNS, majú potom so zahraničnou politikou zásadný problém.
Kollár, Boris, predseda NR SR (2023-03-14):
Pani poslankyňa to dala, že žiada na schôdzi. Takže je to správny postup, pán poslanec. Ďakujem pekne. Teraz dávam hlasovať o návrhu pani poslankyne Cigánikovej. Prosím, prezentujme sa a hlasujeme. (Hlasovanie.) Prítomných 133 poslancov, za 91, proti 12, zdržalo sa 27, nehlasovali 3. Uvedený návrh sme schválili. Sme v druhom čítaní. Dávam procedurálny návrh, aby sme zajtra pokračovali o tomto, lebo nemáme pripravený... áno, špagát nemáme pripravený, aby sme pokračovali zajtra o deviatej. Je všeobecný súhlas, prosím? (Súhlasná reakcia pléna.) Ďakujem pekne. Uvedené sme schválili a budeme pokračovať ďalej. Teraz budeme hlasovať o bode 10 schváleného programu, ktorým je druhé čítanie o návrhu poslancov Marcinkovej, Viskupiča, Ledeckého na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti. Je to tlač 1362. Spoločným spravodajcom je člen výboru pre zdravotníctvo poslanec Tomáš Lehotský. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Vladimíry Marcinkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 1362.)
Mojš, Milan, poslanec NR SR (2015-09-18):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a výboru Národnej rady pre verejnú správu a regionálny rozvoj. Za gestorský výbor navrhujem výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015.
Glváč, Martin, podpredseda NR SR (2019-05-21):
S reakciou pani poslankyňa Gaborčáková.
Hort, Milan, podpredseda NR SR (2011-02-10):
Ďakujem. Pán poslanec Mikolaj bol jediný prihlásený ústne. S faktickou poznámkou pán poslanec Dušan Čaplovič ako jediný. Uzatváram možnosť prihlásiť sa s faktickou poznámkou a slovo má pán poslanec Čaplovič.
Danko, Andrej, predseda NR SR (2019-11-26):
Pán poslanec Pamula nie je v sále. (Reakcia z pléna.) Ale ospravedlňujem sa ti, som ťa nevidel, pán poslanec, ospravedlňujem sa. Som ťa hľadal všade, ale tam nie. (Povedané s pobavením, nakoľko poslanec Pamula sedel na mieste spravodajcu.) Nech sa páči.
Laššáková, Jana, podpredsedníčka NR SR (2012-09-20):
Pán poslanec, má pán minister záverečnú reč, poprosím vás, nekomentujte to.
Grendel, Gábor, podpredseda NR SR (2021-05-11):
Pán poslanec Kočiš.
Marosz, Ján, poslanec NR SR (2019-05-10):
Ďakujem pekne. Ja len stručne. Nie som úplne involovaný do hĺbky tejto problematiky, ale čítal som si listy, ktoré išli zo Žilinskej univerzity. Takisto určite ste s nimi viackrát rokovali. Zjednodušene, polopatisticky, že v čom je tá nejaká obava. Trošku tá obava z tej strany odbornej verejnosti alebo aj tých malých letísk mi trošku príde ako keby v opozícii k tomu, čo hovoríte teraz, že vy hovoríte o tom, že by mal byť taký silnejší dohľad štátu a väčšia kontrola, aby si každý nelietal, ako chce, kde chce. V tejto súvislosti ma zaujíma tá problematika vydávania tých povolení na tie územné konania tých letísk, lebo podľa tých mojich informácií práve ako keby sa to dostáva z tej centrálnej úrovne dohľadu štátu na jednotlivé tie stavebné úrady okolo miest. A teda, že aká je tá garancia. Oni mali teda obavy, že sa stane, že no nejaký developer s pomocou miestnej samosprávy sa postará o to, aby malé letiská boli, boli zlikvidované, lebo si brúsi zuby na nejaké tie lúky, ktoré sú tam, aby mohol robiť nejaké svoje rozvojové projekty. A že teda im ako keby že dávame kompetenciu, aby o tomto mohli rozhodovať. Ale to je troška v kontraindikácii s tým, čo teraz nejak naznačujete. Tak ja sa len chcem opýtať, pán minister, s úctou, že akým spôsobom tie diskusie skončili. Či boli akceptované pripomienky napríklad aj Žilinskej univerzity a ďalších odborných organizácií, ktoré sa k tomuto vyjadrovali, a či naozaj sa nemusia obávať tieto malé letiská zániku, likvidácie alebo nejakých nevyhovujúcich podmienok. Ďakujem pekne.
Dostál, Ondrej, poslanec NR SR (2016-10-11):
Pán poslanec Simon, tiež by som sa chcel vyjadriť k tej možnosti umiestňovania potravín na trh po uplynutí dátumu minimálnej trvanlivosti, len ak sú bezpečné, a teda možnosť umiestniť to bezodplatne prevodom subjektu, v podstate charitatívnej organizácii. V pohľadoch na túto vec, myslím si, že zdieľame podobné východiská, ale ja dochádzam k úplne opačným záverom. Môžeme, môžme toto interpretovať tak, že tu vznikajú nejaké dve kategórie obyvateľov. Jedna, o ktorej zdravie dbáme tým, že im môžeme predať potraviny iba do dátumu minimálnej trvanlivosti, a druhá, ktorá, ktorá..., sú klienti tých charitatívnych organizácií, ktorí budú môcť konzumovať potraviny aj po dátume minimálnej trvanlivosti. To riešenie, o ktorom si hovoril ty, že by ešte pred uplynutím tej minimálnej doby trvanlivosti by mali obchodné subjekty ponúkať možnosť tým charitatívnym organizáciám, ale druhá možnosť je, že ak je to dobré pre klientov charitatívnych organizácií, prečo by to nemalo byť dobré aj pre bežných konzumentov. Samozrejme, že informácia o tom, že už je to po dobe minimálnej trvanlivosti, by mala byť uvedená, a klient alebo zákazník by mal mať možnosť sám sa rozhodnúť, samozrejme, za predpokladu zdravotnej nezávadnosti, či si kúpi aj potravinu po uplynutí dátumu minimálnej trvanlivosti. Čiže ja by som šiel opačným smerom, ako si ty navrhol, a teda keď je to dobré pre charitu, tak by to malo byť dobré, ak to je zdravotne nezávadné, aj pre bežného konzumenta.
Danko, Andrej, podpredseda NR SR (2023-11-22):
Pán poslanec Šmilňák.
Sulík, Richard, predseda NR SR (2011-02-08):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem rozpravu na skončenú. Chce zaujať stanovisko navrhovateľ? Spravodajca? Tiež nie. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a dopĺňa zákon č. 145/1995 Z. z. o správnych poplatkoch. Vládny návrh zákona je pod tlačou 116 a spoločnú správu výborov máte ako tlač 116a. Odovzdávam slovo pánovi ministrovi vnútra, aby vládny návrh zákona odôvodnil. Prerušujem schôdzu na päť minút, budeme pokračovať o 10.05 hodine. Ďakujem. (Prestávka.) (Po prestávke.)
Hrušovský, Pavol, podpredseda NR SR (2011-05-27):
Vyhovujem vašej žiadosti a dávam hlasovať, pán poslanec. Prezentujme sa a hlasujme o návrhu prerokovať zákon v druhom čítaní. (Hlasovanie.) 145 prítomných, 69 za, 33 proti, 42 sa zdržalo, 1 nehlasoval. Návrh sme neschválili. Tým sme odhlasovali všetky prerokované body programu. S procedurálnym návrhom sa hlási pán predseda poslaneckého klubu strany SaS. Nech sa páči, pán predseda.
Nash, Natália, poslankyňa NR SR (2024-01-09):
Ďakujem pekne za slovo. Ďakujem vám, pán Galko, za váš príspevok bohatý na fakty, na mená, na výsledky vyšetrovania a súdnych procesov najmä s ľuďmi blízkymi vládam Roberta Fica. Veľmi správne ste upozornili, že na prijatie navrhovaných zmien doplatia najmä bežní ľudia, že skrátené legislatívne konanie je v tomto prípade neoprávnené, lebo neboli naplnené právne podmienky a relevantné dôvody. Je drzosť uvádzať v odôvodnení, že konajú v záujme Európskej únie, aby opravili transpozície európskeho práva. Sami tomu nemôžu veriť. Je to výsmech, keď vláda odôvodňuje skrátené legislatívne konanie humanizáciou, keď motív je úplne iný a zjavný. Zvýšenie limitov o tisícky percent, čím otvárajú priestor na páchanie majetkovej trestnej činnosti, je obyčajná facka bežným ľuďom. Pravým motívom je totiž ochrana ich ľudí, tých vyše sto, ktorých ste spomenuli, tých, ktorí ešte čakajú na rozsudok, aby nedostali tresty rovnaké ako tých už štyridsať odsúdených. Ďakujem ešte raz veľmi pekne za najmä fakticky naplnený príspevok k tomuto návrhu, ktorý predkladá vláda v skrátenom legislatívnom konaní. Ďakujem pekne.
P. Hrušovský, podpredseda NR SR: (2002-06-26):
Nech sa páči, pán poslanec.
Pročko, Jozef, poslanec NR SR (2023-03-28):
Ďakujem. Pán Richter, vy ste povedali také tri veci. Povedali ste, že táto vláda alebo že za nás míňali miliardy, ako sa kto vyspal. Povedali ste, že seniori neboli poriešení, a povedali ste, že keď SMER, že to môžte zaručiť, že keď SMER bude pri moci, tak to všetko zmeníte a vlastne za vás sa budú dôchodcovia mať dobre. Ja vám len poviem. Viete, čo povedal Fico v 2017.? Že najväčšou prednosťou Slovenska je, že Slováci vedia žiť z nízkych príjmov. To povedal Fico v 2017. Miliardy sa za vašej... za vašich vlád míňali tak, ako sa vyspal Fico, tak ako chcel Fico. Vy ste míňali miliardy pre vašich ľudí, vy ste míňali miliardy. Diaľnica, ktorá mala stáť 1,5 mld. stála 4 mld. Vy ste míňali miliardy, tak ako Fico chcel. Vy ste povedali, že teraz neboli seniori poriešení? Táto vláda ako prvá tie miliardy míňa, ale míňa ich pre ľudí. Pán Richter, pre ľudí! Nie pre našich ľudí, nie pre oligarchov, pán Richter, ale pre ľudí. Ja tiež mám veľké výhrady k tomu, ako naozaj niektorí dôchodcovia ešte nemajú zvýšené príjmy, ale ja som hlboko presvedčený, že ten súčasný minister sociálnych vecí, práce a rodiny to zmení. Povedali ste, že SMER keď bude pri moci. Dvanásť rokov ste boli pri moci, 12 rokov! Čo ste urobili? Fico povedal, že je šťastný, že Slováci vyžijú z nízkych príjmov. Zato ste šťastní. A ja mám s vami, pán Richter, osobné zlé skúsenosti. Tu sediaci Erik Tomáš vie, že som bol osem rokov, 25 rokov robím v treťom sektore, osem rokov som bol v relácii Markíza, máme vlastnú neziskovku, a my keď sme chceli nejakú pomoc od ministerstva sociálnych vecí, práce a rodiny, keď ste boli vy minister, tak sa nikdy nedalo, nič sa neriešilo, či to už boli sociálne odkázaní, alebo dôchodcovia. Nikdy sa nič za vášho ministrovania nedalo!
Šudík, Tomáš, poslanec NR SR (2023-05-18):
Pán predsedajúci, dajte, prosím, hlasovať o návrhu zákona ako o celku bez odporúčania.
Blaha, Ľuboš, podpredseda NR SR (2024-01-16):
Pán poslanec, ja vás upozorním, hovorte k veci, technické a gramatické úpravy. Ešte raz porušíte rokovací poriadok, zoberiem vám slovo. Nech sa páči, pán poslanec. (Potlesk.)
Jurinová, Erika, podpredsedníčka NR SR (2014-02-04):
Pán poslanec Brixi.
Paška, Pavol, predseda NR SR (2014-03-27):
Pán poslanec Fronc.
Petrák, Ľubomír, poslanec NR SR (2019-05-09):
Ďakujem pekne za pripomienky. Ja som veľmi rád, že táto debata sa nesie v racionálnom, v racionálnom tóne. Nemám záujem reagovať konkrétne na, na jednotlivé vaše, vaše príspevky, ale pokiaľ bude priestor mimo rokovacej sály, aby sme zbytočne nejako nepredlžovali naše záujmy, lebo ten záujem kolegov ostatných je o to relatívne malý, tak môžme otvoriť mnohé otázky. A tak, ako som aj dnes povedal na výbore, aj v prípade prípravy iných právnych noriem sme pripravení širokej diskusii, kde sa budeme snažiť zohľadniť v maximálnej možnej miere pripomienky tak, aby z toho vznikli zmysluplné návrhy, lebo slovenské školstvo je apolitické alebo malo by byť apolitické, alebo školstvo je proces, ktorý by mal byť apolitický. V školstve je možno politické to, že či sú zriaďovatelia súkromní, alebo verejní, alebo, alebo verejní a cirkevní, toto môže byť predmetom, jediným predmetom politizácie v slovenskom školstve, aký má byť podiel možno úhrad za, za jednotlivé typy vzdelávania, ale všetko ostatné musí byť čisto vysoko odborná, odborný prístup. A ďakujem, že zatiaľ tento prístup vo výbore pre vzdelávanie, vedu, mládež a šport nachádzam. Ďakujem pekne.
Sloboda, Radovan, poslanec NR SR (2020-03-24):
Sľubujem. (Potlesk.)
P. Farkas, poslanec: (2004-09-07):
Uvedený návrh bol doručený poslancom Národnej rady v stanovenej lehote, čím  boli splnené podmienky určené § 72 ods. 1 zákona NR SR o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku Národnej rady a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z  formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam  stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Ďakujem pekne.
Zmajkovičová, Renáta, podpredsedníčka NR SR (2013-04-30):
V rozprave vystúpi pán poslanec Matovič.
Paška, Pavol, predseda NR SR (2012-09-18):
Hlasujeme o návrhu zákona ako o celku. Odporúčanie je schváliť ho. (Hlasovanie.) 149 prítomných, 87 za, 2 proti, 60 sa zdržalo. Schválili sme novelu zákona č. 250/2007 Z. z. o ochrane spotrebiteľa. Pán poslanec Andreánsky bude uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov . Je to tlač 142.
Pellegrini, Peter, predseda NR SR (2015-03-12):
Prezentujme sa a hlasujme o pridelení výborom a určení lehôt na prerokovanie. (Hlasovanie.) Prítomných 131 poslancov, za bolo 125, zdržalo sa 6. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím teraz pána poslanca Dušana Beblavého (pozn. red.: správne má byť „Bublavého“), aby uviedol hlasovanie o bode 20 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi (tlač 1427). Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov a ktorým sa menia a dopĺňajú niektoré zákony , tlač 1427.)
Galis, Dušan, poslanec NR SR (2021-06-24):
Ďakujem pekne za slovo. Vážený pán predsedajúci, v rozprave vystúpili dvaja poslanci, nebol podaný žiaden procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Pellegrini, Peter, podpredseda NR SR (2020-07-23):
Vy nemôžte reagovať na ich reakcie, vy môžte len na pána ministra.
Paška, Pavol , predseda NR SR (2013-06-26):
Prepáčte, pán poslanec. (Zaznievanie gongu.) Dámy a páni, ja vás poprosím, venujte pozornosť rozprave.
Žitňanská, Lucia, ministerka spravodlivosti SR (2011-02-11):
... ktorým sa mení § 151u, to znamená Prechodné ustanovenie. V časti Účinnosť tohto ustanovenia sa mení z „1. januára 2011“ na „1. mája 2011“. To znamená, zosúlaďuje sa účinnosť tohto ustanovenia s celkovom účinnosťou novely zákona o sudcoch a prísediacich. Poprosím o prerokovanie návrhu. Ďakujem pekne.
P. Paška, predseda NR SR: (2007-10-24):
Teraz vás, pán minister, poprosím, aby ste v druhom čítaní uviedli vládny návrh zákona o pôsobnosti orgánov štátnej správy pri poskytovaní podpory v pôdohospodárstve a rozvoji vidieka . Je to tlač 361. Nech sa páči.
Martinák, Ľuboš, poslanec NR SR (2011-02-09):
Pán predseda, keďže sme hlasovali o všetkých bodoch spoločnej správy a mám splnomocnenie gestorského výboru, odporúčam hlasovať o tom, že prerokovaný vládny návrh zákona prerokujeme v treťom čítaní ihneď.
Heger, Eduard, poslanec NR SR (2016-09-14):
Ďakujem, pán kolega, za to, čo ste povedali, pretože ste to presne vystihli, a myslím si, že naozaj áno, pri takýchto témach, keď sa bavíme, nejde o to, či je človek liberál alebo konzervatívec, ide o to, či je človek a či má úctu k vlastnému potomstvu. Takže ďakujem a súhlasím.
Žiga, Peter, podpredseda NR SR (2023-11-16):
Pán minister, chcete odpovedať? (Reakcia ministra: „Áno, veľmi rád." ) Nech sa páči.
Gy. Bárdos, poslanec: (2001-12-11):
I. Presperín, podpredseda NR SR: Pán poslanec.
Müllerová, Emília, poslankyňa NR SR (2015-10-07):
Vážený pán predseda, vážený pán minister, milé kolegyne poslankyne, kolegovia poslanci, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajcu k návrhu uvedeného zákona (tlač 1780). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Mažgút, Ján, poslanec NR SR (2023-11-15):
Dobre. Ďakujem pekne. Pán kolega, ja by som mal možno takú rečnícku otázku. Ja som veľmi pozorne počúval ten váš prejav, najmä keď ste sa venovali tým ekonomickým a finančným ukazovateľom. Je pre mňa zarážajúce, že vy ako človek, ktorý od dvetisícpiateho pôsobil na Ministerstve financií Slovenskej republiky, to znamená, že do pomaly tohto obdobia až do volieb ste tam boli, skončili ste ako riaditeľ Útvaru hodnoty za peniaze, to znamená, že väčšinu vlád, počas ktorých vládol SMER – slovenská sociálna demokracia, ste pracovali ako analytik na ministerstve financií, mali ste dostatok priestoru na to, aby ste všetky tieto veci, ktoré ste nám tu dnes hovorili, mohli realizovať, tak možno taká rečnícka otázka, prečo ste to nerealizovali vtedy, keď už od dvetisícpiateho jednak ako zamestnanec, analytik Inštitútu finančnej politiky a neskôr Útvaru hodnoty za peniaze, ste tieto vaše projekty alebo teda tie vízie nejakým spôsobom nerealizovali. Ďakujem.
P. Hrušovský, predseda NR SR: (2003-07-01):
I. Béreš, poslanec: Vážený pán predseda Národnej rady, vážení členovia vlády, excelencie, kolegyne, kolegovia. Národná rada Slovenskej republiky stojí dnes pred jedným z najzávažnejším a najďalekosiahlejších rozhodnutí za svoje desaťročné pôsobenie v podmienkach samostatného Slovenska. Stojíme pred rozhodnutím, ktoré zásadným spôsobom zmení a zlepší medzinárodné postavenie Slovenska a súčasne posilní a definitívne potvrdí spojenectvo Slovenska s ďalšími 24 štátmi zjednotenej Európy. Pán predsedajúci, keby ste mohli zabezpečiť poriadok, lebo páni poslanci ma vyrušujú svojou vravou. Nie všetci, ospravedlňujem sa tým, ktorí počúvajú.
Podmanický, Ján, poslanec NR SR (2011-02-01):
Ďakujem pekne. Ja chcem poďakovať pánovi poslancovi Kolesíkovi za vystúpenie. Ak dovolíte, chcel by som ešte doplniť niektoré jeho slová predovšetkým v súvislosti s tým, čo sa dnes v Národnej rade udialo, a to opätovné zabránenie vystúpiť predsedovi Najvyššieho súdu. Dámy a páni, nemusíme súhlasiť všetci s predsedom Najvyššieho súdu, môžeme mať na neho rozličné názory, ale ak sme demokratická republika a demokratický parlament, tak demokracia predpokladá pluralitu názorov. Minimálne takí slušní by sme mali byť, že by sme mali s kľudom vypočuť názor predsedu Najvyššieho súdu, ktorý bol do svojej funkcie zvolený legitímne, je to legitímny predseda Najvyššieho súdu, s ktorým, opakujem, nemusíme súhlasiť. Ja vás preto vyzývam, dámy a páni z koalície, ktorí ctíte demokraciu, prosím, neopakujme nabudúce takýto hanebný postoj, že parlament Slovenskej republiky nevypočuje významného predstaviteľa súdnej moci na Slovensku v súvislosti so zákonom, ktorý sa týka súdnictva. Je to minimálne slušné a potom môžeme normálne demokraticky väčšinou rozhodnúť. Takže ja vás prosím, aby sme od tohto upustili, ja pripomínam, že keď sme boli my vo vláde, takisto sme nemali problém umožniť vystúpiť vtedajšiemu eurokomisárovi pánovi Figeľovi, ktorý bol vtedy už významný predstaviteľ Kresťanskodemokratického hnutia, ale bola to normálna vec, aj keď sme nemuseli súhlasiť s jeho názormi, ale k demokracii patrí pluralitná diskusia. Ja vás preto prosím, aby sme nabudúce takto nedehonestovali slovenský parlament. Ďakujem pekne.
Bugár, Béla, podpredseda NR SR (2016-11-29):
Nech sa páči, do zápisu, pán poslanec Klus hlasoval pri návrhoch doplniť program schôdze za. Ďakujem pekne. Prerušujem rokovanie, prajem vám dobrú chuť. (Prerušenie rokovania o 12.03 hodine.)
Blanár, Juraj, podpredseda NR SR (2023-05-25):
Pani poslankyňa Tabák, môžete položiť doplňujúcu otázku.
Uhliarik, Ivan, poslanec NR SR (2013-04-16):
Ďakujem pekne. Vážený pán predseda, vo svojom príspevku si spomenul, že vláda tu vytvára podnikateľské prostredie, ktoré neuprednostňuje vyvolených alebo mala by teda vytvárať podnikateľské prostredie, ktoré neuprednostňuje vyvolených, ale praje všetkým, ktorí pracujú. A spomenul si takú podporu, ktorú vlastne vláda pred dvoma týždňami schválila firme Continental na podporu 600 pracovných miest. Myslím si, že je to naozaj výsmech pre všetkých slovenských podnikateľov, ktorých táto vláda likviduje zvyšovaním daní. Na prepočet je to, zaznelo to aj v médiách, na jedno pracovné miesto 33-tisíc eur ročne. Táto dotácia je ukážkou naozaj toho, že jednofarebná vláda nepotrebuje robiť žiadne kompromisy. Z nemocníc nám odchádzajú stovky lekárov, sestier pracovať do zahraničia. Vieme, že v roku 2012 bolo na zvýšenie platov sestier potrebných 68 mil. eur. To znamená 1 700 eur na jedno pracovné miesto. Počujeme dobre, 1 700 eur. Pretože na Slovensku pracuje 40-tisíc sestier. V nemocniciach je práce veľa aj pre pomocný zdravotný personál, chýbajú nám stovky takýchto ľudí a vláda by mala okamžite podporiť nielen nadnárodné koncerny, ale aj zamestnávateľov a slovenské nemocnice a ľudí, ktorí pracujú v týchto oboroch. A na tvojom mieste, pán podpredseda parlamentu, by som odporučil pani poslankyni Vaľovej alebo pripomenul jej tri platy: plat poslankyne za Národnú radu, poslankyne za VÚC a primátorku za mesto.
Bugár, Béla, podpredseda NR SR (2018-06-20):
Pán poslanec Galek.
P. Hrušovský, predseda NR SR: (2005-12-13):
(Hlasovanie.) 139 prítomných, 61 za, 46 proti, 31 sa zdržalo, 1 nehlasoval. Návrh sme neschválili. Nech sa páči, pán spoločný spravodajca.
Glváč, Martin, podpredseda NR SR (2016-09-21):
Pán poslanec Kresák.
Laurenčík, Milan, podpredseda NR SR (2021-05-06):
Pani poslankyňa Vladimíra Marcinková.
R. Kaliňák, poslanec: (2003-10-23):
Ďakujem páni, to znamená, že ju podporíte, pretože ide o pozmeňujúci návrh súvisiaci s... (Reakcie z pléna.) Problém je v tom, no... Takže poďme ešte raz. (Smiech v sále.) Z. Martináková, podpredsedníčka NR SR: Pán poslanec, prosím, musíte upresniť (veľký smiech v sále), veľmi presne definovať, o čom budeme hlasovať.
Danko, Andrej, predseda NR SR (2019-09-17):
Ďakujem, pán poslanec. Sú štyri faktické, uzatváram možnosť, budeme pokračovať, páni poslanci, ak dovolíte, po hlasovaní. Máme pred sebou len tri hlasovania, 17.05 hlasujeme. (Prestávka.) (Po prestávke.)
B. Bugár, podpredseda NR SR: (2005-06-30):
Vážené panie poslankyne, vážení páni poslanci, končím bod hodina otázok, vzhľadom na to, že dnes položili otázky len panie poslankyne a na poslednú otázku už teda odznela odpoveď. Zároveň prerušujem na 5 minút rokovanie schôdze, lebo zvukári majú nejaký problém, a potom hneď budeme pokračovať interpeláciami. Takže 5-minútová prestávka. (Prerušenie rokovania o 14.41 hodine.) (Pokračovanie rokovania o 14.47 hodine.)
Bugár, Béla, podpredseda NR SR (2018-09-11):
Nech sa páči, prezentujme sa a hlasujme o tom, že tento návrh zákona prerokujeme v druhom čítaní. (Hlasovanie.) Prítomných 143 poslancov, za 97, zdržalo sa 46 poslancov. Konštatujem, že návrh sme schválili. Výbory.
Štefunko, Ivan, poslanec NR SR (2024-06-13):
Ďakujem veľmi pekne. Daroval som vám desať sekúnd môjho vystúpenia. Slovo almužna sa používa veľmi často ako prirovnanie k niečomu, že je to proste naozaj málo voči niečomu, čo naozaj čaká a nie je vyplatené. Takže to len tak. Ja nehovorím, že 18 mil. eur je almužna, keby to niekto dostal, napríklad vy alebo, alebo nejaký minister a tak ďalej. Takže to len taká akože okienko, čo sa týka jazykovej vedy.
Kamenický, Ladislav, poslanec NR SR (2014-10-29):
Ďakujem. Pán Zajac, musím povedať, že mali ste už aj lepšie vystúpenia v tomto parlamente. Chcel by som, v podstate, myslím, že nikdy sa nedohodneme na tom pohľade, že kde, kde akým spôsobom konsolidovať, akým spôsobom riešiť výdavky, koho zaťažiť, koho menej zaťažiť, si myslím, že na to máme úplne rozdielne pohľady, z vlastne ľavicovej strany, pravicové. Chcel by som, vy stále hovoríte, že niekoho ideme zodrať o nejakých 265 mil. eur, tu použijem argumenty vášho kolegu Kollára, tak sa pozrite na štruktúru toho, čo sa ide, ide robiť, zavedením ERP-čiek pre iné druhy, pre tých podnikateľov, ktorých poznáte aj vy. Vy prídete k zubárovi a mnohokrát nedostanete žiadny doklad a to je to, čo prinesie 54 mil. eur do štátnej kasy, čiže to nie je to, že ideme ho zodrať, ale ideme nástojiť na tom, aby si dodržiaval svoje povinnosti voči štátu, 57 mil. eur, pravidlá nízkej kapitalizácie, takisto odliv kapitálu, daňové úniky, čiže tu sa bavíme o obrovskej sume s tých 265 mil., čo ste povedali. Priznávam, budovy, môžeme sa baviť o tom, že či 20 rokov, 40 rokov alebo podobne, ale chcel by som upozorniť, na technologické zariadenia sme znížili odpisy z 12 na 8, čo je, myslím, tu tiež podstatná výhoda pre podnikateľov na 8 rokov, a čo sa týka odpisov budov, no mali sme tu už aj odpisy 50-ročné toť nedávno, potom sa znížili na 40, čiže to nie je žiadna novinka, samozrejme, že pravicové vlády to znižovali až na 20 % a dnes to máme ho naspäť na 40, kedy je to na úrovni všetkých krajín V4, je to najnižšia, najnižšia odpisová, vlastne počet rokov odpisovania budov v rámci V4.
Blanár, Juraj, podpredseda NR SR (2023-05-05):
Vyhlasujem všeobecnú rozpravu za uzavretú. Chcem sa spýtať... aha, prepáčte, ešte chce reagovať, nevidel som vás, myslel som si, že už nechcete reagovať. Takže vraciam späť. Ešte chce reagovať pán poslanec Karahuta na faktickú poznámku. Nech sa páči.
Danko, Andrej, predseda NR SR (2019-01-31):
S reakciou pán poslanec Fecko.
Sulík, Richard, predseda NR SR (2011-09-13):
Pán poslanec Rafaj.
Mikuš, Jozef, poslanec NR SR (2015-01-29):
Ďakujem pekne. Pán kolega Brocka, je to veľmi dobrá otázka. Koľko to ešte vydrží? Ak sa nič nebude robiť, respektíve keby sa nič nebolo dialo, neviem, či už dnes by sme mali problém alebo možnože by sme tú diskusiu boli viedli trošku inak. Zodpovednosť politikov by mala presahovať volebné obdobie, na ktoré sú zvolení. A práve aj nastolenie II. dôchodkového piliera bolo takýmto opatrením. A chcem povedať, že demografia už vtedy bola jasná a ukazuje, dnes vieme presne, koľko dôchodcov tu bude o desať, pätnásť, dvadsať rokov, a ukazuje, že ak sa nebude sporiť, tak dôchodky nie je možné udržať na rovnakej úrovni. A pán kolega Brocka spomenul Angelu Merkelovú. No v Nemecku už je, myslím, vek odchodu do dôchodku 67 rokov. Stále ešte nie je to vyriešené tak, že súčasní práceschopní ľudia môžu mať alebo budú mať dôchodky na takej istej úrovni, na akej ich majú súčasní dôchodcovia, pretože pri demografickom vývoji, aký u nás je, je naprosto jasné, že ak chceme zachovať úroveň dôchodkov voči priemernej mzde v budúcnosti, tak bude sa to musieť riešiť buď zvýšením veku odchodu do dôchodku, alebo zvýšením odvodov, ktoré sú už aj dnes veľmi vysoké. A podnikatelia na ne dobre ukazujú. Škoda, že II. pilier sa stal predmetom politického boja. Nie je pravda, že to nebolo prediskutované a že sa tu neodviedla poctivá robota. Bola odvedená tá robota, bolo k tomu veľa diskusií. Len, bohužiaľ, pred rozhodujúcim rokovaním gestorského výboru rozhodla o tomto silná trojka v opozícii politicky, hodinu a pol pred tým, pričom jednoducho príslušní šéfovia povedali „nie“. A stalo sa to odvtedy predmetom politického boja, čo trvá až dodnes. A, samozrejme, kým boli peniaze z privatizácie nerobili sa negatívne opatrenia... (Prerušenie vystúpenia časomerom.)
Raši, Richard, poslanec NR SR (2022-11-11):
Ďakujem veľmi pekne. Ďakujem všetkým diskutujúcim. Myslím si, že názor je na riešenie a na mnohé problémy úplne rovnaký a zopakujem, sme v situácii, keď potrebujeme, aby sa zapojili do denno-denného vyjednávania dvaja ľudia, Eduard Heger, ktorý je premiér de jure, a Igor Matovič, ktorý je premiér de facto. Bez toho to jednoducho nepôjde. Nie je iná šanca. A opakujem aj to, že akékoľvek nátlakové akcie, ktoré, samozrejme, štát v rukách má, sú krátkodobým riešením, ktoré v konečnom dôsledku môžu túto situáciu ešte viac eskalovať, a tak či tak pokiaľ k dohode nedôjde, výsledkom bude to, že pacient ostane bez svojho lekára na oddeleniach, kde je lekár nenahraditeľný nikým iným, nedá sa doviesť jeho kolega, importovať, nič. Je naozaj mnoho problémov, možno by som sa krátko dotkol tých lekárskych fakúlt, lebo v minulosti bol návrh, že by štúdium na lekárskych fakultách mohlo byť spoplatnené, pokiaľ lekár neodslúži nejaké roky doma, ale nie je to možné. A ten dôvod je veľmi jednoduchý. Keby sa zaviedlo na Slovensku po skončení lekárskej fakulty povinnosť odpracovať niekoľko rokov, tak nám odídu všetci, kde platiť za štúdium nemusia a nemusia odpracovať ani rok a Česká republika by ich privítala s plnou nádrž... s plnou náručou (povedané so smiechom) a mala by teda plnú nádrž zdravotníkov (povedané s úsmevom), takže musíme myslieť aj na to, v akom priestore sa nachádzame a to oparenie, ktoré má svoju logiku, nemôže byť nikdy zavedené tak, že bude zavedené u nás a nie v iných oblastiach a nie v iných štátoch, lebo to zdravotníctvo naše by ešte viac, a tých lekárov by nám neodchádzalo 13 %, ale možno 30 alebo viacej percent. Ďakujem pekne ešte raz všetkým za poznámky.
Hrnčiar, Andrej, podpredseda NR SR (2018-03-14):
Poprosím vás, kľud v rokovacej sále. Pán poslanec, prečítajte to, o čom ideme hlasovať.
Bugár, Béla, podpredseda NR SR (2019-06-18):
Pán poslanec Federič, ďakujem veľmi pekne. (Povedané so smiechom.)
Grendel, Gábor, podpredseda NR SR (2023-02-08):
Otváram všeobecnú rozpravu, do ktorej som dostal písomnú prihlášku za poslanecký klub strany SMER od pána poslanca Richarda Takáča, ale ešte pred ním vystúpi pán navrhovateľ Martin Fecko, ktorý sa hlásil do rozpravy ako prvý.
Paška, Pavol, predseda NR SR (2012-12-05):
Dámy a páni dám ešte teraz možnosť prihlásiť sa do rozpravy ústne a potom preruším rokovanie a budem hlasovať a budeme pokračovať potom v rozprave po hlasovaní. Takže, nech sa páči, kto má záujem ešte vystúpiť v rozprave? Traja páni poslanci. Končím možnosť sa prihlásiť do rozpravy, do ktorej sú prihlásení páni poslanci Kuffa, Mikloško a Bastrnák. Takže potom po hlasovaní budeme pokračovať v rozprave. Prerušujem rokovanie o tomto bode programu. Pán poslanec Hlina.
J. Tkáčová, poslankyňa: (2007-05-16):
A čo sa týka pamätného dňa vstupu do Európskej únie, ja som na to hrdá. My, ktorí sme hlasovali za ten zákon, sme na to hrdí a nie preto, aby nám dakto mával, pretože to bolo dobré pre všetkých nás, ktorí tu žijeme. A že vy ste nezahlasovali za tento návrh zákona, je to vaša hanba. (Potlesk.)
Matovič, Igor, podpredseda vlády a minister financií SR (2022-06-23):
Ďakujem pekne. Kolegovia, kolegyne, dovoľte mi, aby som vám oznámil neprítomných ministrov a kto ich zastupuje. Veroniku Remišovú bude zastupovať Natália Milanová, Richarda Sulíka Branislav Gröhling, Ivana Korčoka Branislav Gröhling, Máriu Kolíkovú Branislav Gröhling, Samuela Vlčana Vladimír Lengvarský, Romana Mikulca Vladimír Lengvarský, Jaroslava Naďa Vladimír Lengvarský, Andreja Doležala Štefan Holý. Neprítomný je aj minister práce, sociálnych vecí a rodiny Milan Krajniak, ktorému nebola položená otázka.
Hrnčiar, Andrej, podpredseda NR SR (2017-12-06):
Pán poslanec Kéry.
Pellegrini, Peter, predseda NR SR (2015-09-25):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 126 poslancov, za hlasovalo 107, zdržalo sa 19. Konštatujem, že sme rozhodli, že prerokujeme tento návrh zákon v druhom čítaní.
Dostál, Ondrej, poslanec NR SR (2019-01-31):
Pán podpredseda Národnej rady Hrnčiar, ja teda len, aby som si ujasnil, lebo teda či som dvom veciam dobre rozumel. Lebo teraz pán poslanec Číž hovoril, že teda kým ste boli v SIET-i, tak ste si užívali mediálnu priazeň a až keď ste sa rozhodli konať svojbytne, čo asi znamená, že spojíte so SMER-om, tak začali na vás novinári útočiť. Ale ja ak som dobre rozumel tomu, čo ste hovorili, tak ste hovorili o období ešte pred tým, ako SIEŤ išla do koalície so SMER-om. Tak dúfam, že som to dobre pochopil ja a nie kolega Číž. A druhá vec, hovorili ste o tom, že všeobecné záväzné nariadenie mesta Martin určuje maximálne ceny, za ktoré sa prenajímajú pozemky? Dobre som tomu rozumel? Mestské? No, to musím povedať, že to považujem za trochu zvláštne, lebo mesto by malo mať záujem zhodnocovať svoj majetok a mať príjmy. Čiže keď sa nájde niekto, kto je ochotný ponúknuť za pozemky vyššiu cenu, tak by to mesto malo len vítať a nie sa teda brániť tomu nejakými maximálnymi cenami. A teda neviem ako, teda či to bolo už za účinnosti súčasného zákona o majetku obcí, lebo ten v podstate vyžaduje, aby sa súťažou rozhodovalo nielen o predaji, ale aj o prenájme. A z toho, čo ste hovorili, no, ak tam boli nejaké nepravdivé informácie, tak na to tu máme predsa inštitút nie práva na odpoveď, ale práva na opravu, na základe ktorého možno opraviť, opraviť nepravdivé informácie. A pokiaľ tam boli hodnotiace úsudky, ako ste hovorili, že na tom to skončilo na súde, tak ani keď bude schválený tento návrh v tejto podobe, tak sa na tom nič nezmení, lebo hodnotiace úsudky, naďalej na ne sa nebude vzťahovať právo na odpoveď. Jedine teda, že by to SNS ešte trošku pritvrdila.
Dubovcová, Jana, poslankyňa NR SR (2010-12-08):
Prosím, dajte hlasovať o bode 6.
Benčík, Ján, poslanec NR SR (2021-06-25):
Ja sa, samozrejme, ani náhodou nechcem zastávať kohokoľvek, kto týra akéhokoľvek živého tvora a Rómov teda nevynímajúc. Ale vy, pán Mazurek, už máte za sebou jeden rozsudok za rasistické prejavy a tento návrh zákona tým, že sa týka a je smerovaný výlučne na Rómov, ako aj váš kolega pán Kočiš tvrdí, že sa tieto veci odohrávajú takmer na 100 % iba v rómskych osadách, naznačuje, že aj teraz sa dostávate tak trochu na nejakú nie celkom bezpečnú pôdu. A keď tvrdíte, že sa to týka iba Rómov, no tak ja si z detstva pamätám prípad, keď môj o rok mladší spolužiak na verejnom priestranstve v strede dediny priniesol mačiatko, položil naň dosku a potom po tej doske skákal. Ten nárek toho mačiatka si pamätám ešte dnes. No a keď teda pán Mazurek, ja sa teda ospravedlňujem, že som nereagoval v rámci faktickej poznámky, že som odpovedal na vašu bezprostrednú otázku a ja bezprostredne, že sa pýtate, čo z nich vyrastie. Nuž možno z nich vyrastie niekto ako napríklad bývalý okresný predseda vašej strany Jozef Király, ktorý úkladne zavraždil nožom človeka, alebo napríklad český extrémista Vlastimil Pechanec, ktorý z rasových dôvodov nožom zavraždil Róma. S obidvomi máte spoločnú fotografiu. Tak asi viete, že čo z takýchto ľudí môže vyrásť.
Zajac, Pavol, poslanec NR SR (2014-11-08):
Chcel by som moju faktickú využiť aj na to, že, pani podpredsedníčka, chcel by som vás upozorniť na to, že znova nejde priamy prenos rokovania Národnej rady. Vývar alebo provízia, o ktorej ste hovorili, pán kolega Matovič. Nuž naozaj ak by sme tu mali dôkazy, podáme trestné oznámenia orgánom činným v trestnom konaní na prokuratúru, ale my sme Národná rada Slovenskej republiky, politik, minister musí zniesť aj politickú zodpovednosť. Na to my tu sedíme už vyše 12 hodín, preto tu my dneska sedíme. My tu vyvodzujeme politickú zodpovednosť, nie trestnoprávnu, na to sú iné orgány. A bežne vo svete sa politická zodpovednosť vyvodzuje za takéto prehrešky, za podozrenia, za indície z korupcie verejných činiteľov. A sú tu tie indície, stavebné náklady podľa vás 800 mil., podľa nás 400 mil., keď sa natiahnu na 3,7 mld. Vedľa vás sedí minister financií, ktorý povedal, že Slovensko nemá na viac ako na splácanie PPP projektov vo výške 260 mil. A ako ste chceli financovať D1 od Žiliny po Prešov? Spolu pokiaľ ide o nitriansku R1, o ktorej sa tu celý čas bavíme, by sme tak platili ročne koľko, pán minister? Povedzte to občanom. Je to 800 mil., 850 mil. ročne? Mimochodom, keď hovoríte o tom, aby politik niečo sľúbil a aj dokončil, v roku 2007 ste na tlačovej konferencii spolu s premiérom sľúbili, že diaľnica do Košíc bude v roku 2010. Do roku 2010 ste aj vládli, tento sľub ste nesplnili. Čo ešte robíte na poste ministra aj spolu s premiérom? Preto vás odvolávame dneska.
Figeľ, Ján, podpredseda NR SR (2013-04-16):
S ďalšou faktickou Pavol Frešo.
Mičovský, Ján, poslanec NR SR (2015-06-19):
Ďakujem pekne. No, to je úžasné. Ja som chcel povedať práve to, čo pán Radošovský práve zdôraznil. Veľmi oceňujem vaše vystúpenie, pán poslanec Martvoň, a ďakujem za také zdynamizovanie tejto diskusie. Som veľmi vďačný, že nepreplávala tak ako v piatok popoludní zvyknú preplávať, ale že vlastne sa bavíme úplne vecne a ja verím, že na prospech veci. A chcem ešte, vážený pán podpredseda, využiť túto faktickú poznámku na to, že chcem sa ešte raz prihlásiť do rozpravy, ale zároveň sa vzdávam záverečného slova, len kvôli tomu, aby bola možná ešte aj reakcia. Pretože niektoré veci, ktoré ste povedali, pán poslanec Martvoň, zaslúžia naozaj reakciu z mojej strany a dve minúty by mi nestačili. Ďakujem pekne.
Šimečka, Michal, podpredseda NR SR (2024-06-13):
Ďakujem veľmi pekne. Otváram rozpravu, do ktorej som dostal jednu písomnú prihlášku, dve písomné prihlášky teraz. Takže ako prvá pani poslankyňa Stohlová.